Jens Kihl

Jens Kihl (født 1986) er en norsk journalist og målmann, oppvokst i Ullevål hageby i Oslo. 

Kihl var leder i Norsk Målungdom (NMU) 2007–2009. Han var tidligere politisk aktiv med blant annet lokalpolitiske verv og som ansatt i SV, og medlem i arbeidsutvalget i Nei til EU. Han var nestleder i Noregs Mållag i 2010, og igjen fra 2016. 

I 2017 vant Jens Kihl Kulturdepartementet sin nynorskpris for journalistar for sitt bruk av nynorsk i Klassekampen der han arbeidet.nynorskmediesenter.no Fra høsten 2018 jobbet han i Bergens Tidende som politisk kommentator og dekket i hovedsak  det politiske bildet innenriks. I 2021 overtok han som kulturredaktør i Bergens Tidende.

Høsten 2019 er Kihl aktuell med boka Dette er også Noreg som handler om de mange kommunesammenslåingene i Norge og konsekvensene av denne reformen. Boka var basert på at Kihl hadde hatt som prosjekt å besøke alle de 426 kommunene før kommunesammenslåingsreformen.  

 Referanser 

 Bibliografi  
 Dette er også Noreg : kommunal feelgood Samlaget 2019 ISBN 9788252194401
 Regionkontora i Brussel – EU-entusiasmens siste skanse? Nei til EU arbeidsnotat, nr.: nr. 5/2012 
 Kommunalpolitikk og EU : hvor blir det av lokaldemokratiet? Nei til EU Vett nr.: nr. 3 2010

Kategori:Nynorskforkjempere
Kategori:Personer fra Oslo
Kategori:Alumni fra Universitetet i Oslo
Kategori:Norske journalister
Kategori:Alumni fra Oslo katedralskole